Kim verbied om rapmusiek te luister | Nuus24
Los Angeles – Die kletsrymer Kanye West het sy meisie, Kim Kardashian, verbied om na rapmusiek te luister terwyl sy swanger is."Ons was geskok toe hy sê hy het Kim verbied om tydens haar swangerskap na ander musiek behalwe klassieke musiek te luister," het 'n bron gesê."Hy het gesê hy het planne om daardie baba elke voordeel in die wêreld te gee en sal toesien dat hy of sy by die beste skole ingeskryf word."Vroeër is berig dat die paartjie eersdaags ewige trou aan mekaar gaan beloof – maar die seremonie sal nie amptelik wees nie.Kardashian is nog nie amptelik van die basketbalspeler Kris Humphries geskei nie, maar West wil graag voor die geboorte van die baba trou.– Lees meer hier– Volg Nuus24 op Twitter Entrepreneurs hoef nie alle hoede te dra nie | Netwerk24
23 April 2016 02:00
Entrepreneurs moet soms baie hoede dra, van uitvoerende hoof, reëndanser, onderhandelaar, verskaffer, huurder, werkgewer ensovoorts, sê Dylan Kohlstädt, hoof van die digitale bemarkingsagentskap ShiftOne.
Dylan Kohlstädt, hoof van ShiftOne.
Namate ’n onderneming groei, is dit bykans onmoontlik om alles te bestuur. Hier is drie vaardighede wat jy net nie kan namaak nie, en wat jy gerus kan uitkontrakteer, meen sy.
1. Administrasie en finansies
Meer vaartbelynde sakeprosesse en -stelsels behoort oorweeg te word as jy beplan om te groei. Probeer programme soos Asana, Toggl of Slack hiervoor. Haal die stres uit jou boekhouding deur finansiële bestuur oor te gee aan kundiges soos OutsourcedCFO.
Dit is dikwels die laaste ding waaraan klein ondernemings geld bestee, hoewel dit die primêre manier is om nuwe sake te lok. Veral ’n digitale bemarkingstrategie is belangrik, dit wil sê die ontwikkeling van ’n doeltreffende webblad met vars inhoud, goeie grafiese ontwerp en wat gebruikersvriendelik is. Kry iemand om jou sosiale media en e-pos as effektiewe bemarkingsmiddel te hanteer.
Vind uit wie jou kliënte is en hoe hulle jou handelsnaam ervaar, dan kan jy begin om ’n handelsnaamstrategie te definieer. Besluit oor jou handelsnaam-identiteit deur kundiges te kry om jou te help definieer hoe jy wil hê jou onderneming moet lyk, klink en voel, en watter benadering jy gaan volg om jou van jou mededingers te onderskei.
Dop van akte-eksamen lei tot onderneming